На працягу апошніх 35 год супрацоўнічаю з нашай раённай газетай “Лунінецкія навіны”, дасылаю матэрыялы краязнаўчага характару ў другія выданні. Люблю чытаць літаратуру, прысвечаную гісторыі нашай роднай Беларусі, збіраю матэрыялы аб прыродзе нашага роднага палескага краю, нашай непаўторнай Лунінеччыны. Больш за 40 год займаюся фатаграфаваннем, аддаю перавагу плёначным фотаапаратам, у іх я знаходжу некаторую перавагу перад лічбавымі. Плёначным фатаграфую “Я”, лічбавым фатаграфуе ”Ён” — фотаапарат-аўтамат, толькі націскай на спускавую кнопку затвора. Фотаздымкі плёначным фотаапаратам “маюць жывую душу майстра і тых, каго майстар здымае”, чаго не скажаш аб лічбавым “статычным” апараце (праўда, гэта маё меркаванне). Фотамайстры з вялікай літары заўсёды маюць з сабой два фотаапараты.